|  |  |  |
| --- | --- | --- |
| **Elem tartalma: Csendes kétésfél óra** | | Kategória: ima |
| Szerző(k): Tiszamenti Nagyboldogasszony Közösség | | Esemény: Tábor |
| Kapcsolódó téma: Szentségek | Kapcsolódó előadás: | |
| Régió: Tisza | Település: Tiszaföldvár | Időpont: 2022.07. |

Kapcsolódó anyagok:

2022\_07\_szentsegek\_ajándékok\_Istentol\_negy\_foeloadas\_ossz\_tabor

2022\_07\_szentsegek\_tema\_es\_esemenyosszegzo\_ossz\_tabor

Törzsanyag:

# Csendes kétésfél óra

## Cél: csend teremtése, elmélkedés és gyónás

## Környezet:

* a gangon komolyzene szóljon Puccini: Messa di gloria, ha nem lenne elég: Bach: Missa Brevis in F major, BWV 233
* előtte legyen szünet, fel tudjanak lélekben készülni, inni, mosdó stb.
* atyákat messziről is látható, de diszkréciót biztosító helyre helyezni, legyen vizük is!

## Felkészítés - tudnivalók:

Kezdete a templomban, 20 perc:

* közös motiváló buzdítás/lelkiismeretvizsgálat/ima
* papok bemutatkozása, szabályismertetés
* séta vissza
* kezdődik a csend, csomagok kiosztása a kapuban

Arra hívunk titeket, hogy találkozzunk Istennel a csendben! A hétköznapokon, a rohanásban ritkán van csend, csak ha tudatosan tesz érte az ember, bemegy egy templomba, pl.,

Légy jelen nyitott szívvel! Ez nem teljesítményre megy, fogtok kapni egy feladatlapot, ami vezérfonál lehet ebben a két és fél órában, de nem fogjuk lepontozni. :)

A másik fontos pedig, hogy itt vannak velünk az atyák, akik nagy szeretettel várnak titeket a szentgyónás elvégzésére! (helyeket elmondani, bemutatni őket) A délelőtti előadásban hallottatok sokat, hogy ez mekkora ajándék, lehetőség, éljetek vele! Ekkora luxus, hogy 5 gyóntató atya is rendelkezésünkre áll, azért viszonylag ritkán fordul elő. ;)

Kérjük, hogy egymást ne zavarjátok, ne rontsátok el a másik csendjét. Aki elakadt, segítségre van szüksége vagy halaszthatatlan közlendője van, akkor keresse a gangon a lelki team tagjait,  akik ott ülnek. Kérlek álljatok fel egy pillanatra! Köszönöm!

Gyónni bármikor mehettek a csendes kétóra alatt, de legyetek tekintettel egymásra ebben is!

A szükséges eszközök, színesek, tollak, ragasztó, ülőpárna, Biblia stb az adott állomásoknál vannak elhelyezve. Amit elvittetek, kérlek hozzátok is vissza, másnak is lehet rá szüksége! Nyugodtan kószálhattok az egész kertben, alsó kertbe menés előtt a kullancsriasztó, sapka, naptej ajánlott! Vizet is találtok a gangon, közben inni bármikor szabad! :)

A csendes óra a dallammal (Salve Regina) fog zárulni, ez szólni fog a gangnál és a lenti kertben is, 16 órakor.

Ez a feladatsor, csak egy vezérfonal. Nem kötelező kitölteni, válogathatsz a feladatok között nyugodtan, lehet más sorrendben is kitölteni. De ha úgy érzed, akkor csak egyszerűen légy csendben. Keress egy nyugodt sarkot, ott helyezkedj el, nézd a fákat, felhőket, a hangyákat a földön. Légy jelen Isten számára, töltsd vele ezt a kétésfélórát!

Áldott csendes kétórát kívánunk!

beszélős ember: Domi, Marci, Bogi, Bianka, Balázs, Veve

* közben gyónás
* 2,5 óra van rá, feladat lehet hogy több is kell, mint tavaly volt

Lelkitükrök állomása lehetne valamelyik tükörnél vagy kivinni egy tükröt hozzá

Gyónás szövege is legyen kitéve, vagy mindenkinek a pakkjában is lehet

1, Mik lehetnek Isten ajándékai? Milyen ajándékokat kaptál Istentől? Sorolj fel ide ötöt!

2, Keresd meg a gangon a Köszönöm Jézus, hogy megváltottál! feliratot! Nézz a lábad elé is! Ha megtaláltad, rajzold körbe a kezedet a lapon, és írd bele a nevedet!

3, Tudod, hogy hol kereszteltek meg? Kik a keresztszüleid? Írd ide a nevüket!

Van keresztgyermeked is? Írd ide az ő nevét is! Mondj el értük egy rövid imát!

4, Menj le az alsó kertbe, a csapos tartály melletti vödörből vegyél ki egy kavicsot. Mivel ezek koszosak, így mosd meg a kezed a csapos tartályból! A kavicsot vidd magaddal!

5, Voltál már gyónni? Hol gyóntál először? Melyik templomban? Rajzold ide!

6, Keress egy éneket a sárga füzetből, ami most közel áll hozzád, írd ide az első versszakát!

A sárga füzetek a kisház melletti kiülőnél vannak.

7, Vidd le a kavicsodat, amit a vödörből szedtél (4. feladat) a táborkereszthez, az alsó kertbe! Ez a kavics jelképez valamilyen nehézséget vagy problémát, amit hordozol. Bízd ezt a problémát Jézusra, és hagyd a kavicsot a kereszt tövében!

8, Írj egy levelet valamelyik táborozónak, hogy mivel okozott neked örömet a tábor alatt. A levelet tedd be a borítékba és dobd be az SMS-falba!

9, Ki a védőszented? Ha már bérmálkoztál, akkor ki a bérmaszented? Miben példaképed ő?

(Ha nem vagy biztos ebben, fordulj a beszélős emberekhez!)

10, Ne halogasd tovább a gyónást, az atyák a felső kertben várnak! :) Ha le tudtad tenni a bűneidet, vedd fel a fehér pólódat (ha nincs fehér pólód, akkor vegyél egy kendőt a dobozból, a konyha ablaka alól, és kösd a csuklódra!)

11, Keress ajándékokat a kertben, a legszebbet rajzold le ide!

12, Keress egy csendes sarkot, és imádkozz azokért, akik papi vagy szerzetesi hivatást kaptak!

13, Már biztosan nagyon megszomjaztál, menj és igyál egy pohár limonádét vagy vizet!

14, Köszönj be Jézusnak a pincébe, és tűzd fel a lánc végére a gemkapcsodat!

15, Kiknek az esküvőjén voltál eddig? Írd ide a neveiket és mondj el értük egy Miatyánkot! Az imádságban a szüleidről se feledkezz el.

16, Menj ki az alsó kertben a tisztásra, és hozz fel magaddal egy mécsest! A mécsest helyezd el a nagy mécsesnél, a várban és imádkozz azokért, akik most betegek, szenvednek. Kérd nekik az Úr gyógyító kegyelmét, és erőt a szenvedések elviseléséhez!

17, Olvass el egy részt a Bibliából, valamelyik szentség alapításáról! A Bibliák a lenti kiülőnél vannak. (Javasolt igehelyek: Mt 28,19 - Keresztség; Lk 22,19 - Oltáriszentség; ApCsel 8,14 - Bérmálkozás; Jn 20,22-23 - Bűnbocsánat; Lk 10,1-9 - Betegek kenete)

Írj ide belőle egy sort!

18, Melyik szentség jut először eszedbe? Rajzold ide valamelyik szimbólumát!

19, Imádkozz a békéért az alábbi imádsággal:

Most segíts meg Mária, ó irgalmas Szűz Anya! Keservét a búnak, bajnak, eloszlatni van hatalmad. Hol már ember nem segíthet, a Te erőd nem törik meg. Hő imáit gyermekidnek, nem, Te soha nem veted meg. Hol a szükség kínja nagy, mutasd meg hogy Anyánk vagy! Most segíts meg Mária, ó irgalmas Szűz Anya! Amen!

Eszközigény:

nagy fa kereszt, nagy csomagolópapírok, filcek a gangra kitéves

kavicsok, vödör, víz, föld, sár, csapos tartály az alsó kertbe

sárga énekes füzetek a kisház melletti kiülőhöz

boríték, lap, toll a zacskóba

fehér kendők a konyhabalak alatti dobozba

gemkapocs a zacskókba, lánc eleje kapocs a pincébe

a tisztásra mécsesek kitéve, nagy mécses a várba

Bibliák a lenti kiülőhöz